Faleas
Faleas, Faleas fra Kalchedon, 400-t. f.Kr., græsk filosof. Fra Aristoteles' kritiske gennemgang i 2. bog af Statslæren kendes Faleas' teori om det retfærdige samfund, som forudsætter fuldstændig lighed mellem borgerne mht. fast ejendom og andre samfundsgoder som fx adgang til undervisning. Aristoteles kritiserer tankerne for at være urealistiske og ikke ønskelige. Det er uklart, hvorvidt Faleas' teori har haft indflydelse på Platons Staten eller på Aristofanes' komedie Kvindernes parlament.